OpenLLM-France/wikimedia huggingface dataset:
# René Goulaine de Laudonnière

René Goulaine de Laudonnière (Poitou, cap a 1529 – 1574) va ser un explorador hugonot francès i el fundador de la colònia francesa Fort Caroline en l'actual Jacksonville, Florida. l'Almirall Gaspard de Coligny, un hugonot, envià Jean Ribault i Laudonnière a explorar llocs potencialment adequats de Florida per l'assentament dels protestants francesos.

## Biografia

Laudonnière era un noble de Poitou, França.
El 1562, Laudonnière va ser nomenat segon comandant de l'expedició hugonot a Florida sota les ordres de Jean Ribault. Van salpar el febrer de 1562, l'expedició tornà al mes de juliol després d'haver fundat el petit assentament de Charlesfort en l'actual Carolina del Sud.
Després de les Guerres de religió franceses, Ribault trobà refugi a Anglaterra. Mentrestant els hugonots iniciaren una nova expedició a Florida i Laudonnière va ser posat sota el seu comandament. L'any 1564 Laudonniere va rebre 50.000 corones del rei Charles IX de França i tornà a Florida amb tres vaixells i 300 colonitzadors hugonots.
Laudonnière arribà al riu May (actualment anomenat St. Johns River) el 22 de juny de 1564. Fundà Fort Caroline, en honor del rei Charles, en l'actual Jacksonville. Va fer contacte amb el Saturiwa, un capitost Timucua amistós amb els colonialitzadors. Laudonnière tornà a França.
Aquesta colònia no reeixí i els colonitzadors esdevingueren pirates. Jean Ribault arribà amb 600 colonitzadors més el setembre de 1565 i rellevà Laudonnière, qui tornà a França.
L'Adelantado Pedro Menéndez de Avilés desembarcà amb les seves tropes el 28 d'agost de 1565 prop de la vila Timucua de Seloy. Va matar Ribault i una gran part dels colonitzadors francesos.
Laudonnière probablement arribà a París el desembre de 1565. Alguns anys més tard, 1572, figura com navegant mercader a La Rochelle. Escapà de la Matança de Sant Bartomeu i morí a Saint Germain-en-Laye el 1574. Les seves memòries, L'histoire notable de la Floride, contenant les trois voyages faits en icelles par des capitaines et pilotes français, es van publicar l'any 1586.

## Referències

* ↑ Armand Guéraud, in Biographie Bretonne, ed. M. Levot, for the Goulaine theory, and A.F.Lièvre, Histoire des protestants et des églises réformées du Poitou, p.46 for the Bourdigalle claim.
* ↑ Craven, Wesley Frank (1949). The Southern Colonies in the Seventeenth Century, 1607-1689, p. 9. Louisiana State University Press. ISBN 0-8071-0011-0
# Nitrur

En química, un nitrur o aziür és un compost de nitrogen amb un element menys electronegatiu, en què el nitrogen té un estat d'oxidació de -3. Noteu que hi ha excepcions a aquesta convenció de designació: els nitrurs d'hidrogen, NH$_3$ i carboni, (CN)₂, s'anomenen amoníac i cianogen, respectivament, i els nitrurs de brom i iode són anomenats tribromur de nitrogen i triiodur de nitrogen, respectivament. Noteu que el nitrogen també forma els pernitrurs, que contenen l'anió N₂$^{2-}$i les azides, que contenen N₃$^-$. L'afinitat electrònica del nitrogen és una de les més altes, superada només per la del fluor i l'oxigen. Això significa que els nitrurs són un grup gran de compostos, que tenen un rang ampli de propietats i aplicacions:
* Materials refractaris
* Lubricants, per exemple, el nitrur de bor hexagonal, BN
* Materials de tall, per exemple nitrur de silici, Si₃N₄
* Aïllants, per exemple nitrur de bor, BN, nitrur de silici, Si₃N₄
* Semiconductors, com el nitrur de gal·li, GaN
* Revestiments metàl·lics, com el nitrur de titani, TiN
* Magatzem d'hidrogen, com el nitrur de liti, Li₃N
La classificació d'un grup tan variat de compostos és necessàriament arbitrària. La classificació següent es basa en la seva estructura:
* Salines, com ara nitrur de liti, Li₃N, nitrur de beril·li, Be₃N₂
* Covalents
** Estructures tridimensionals, com el nitrur de fòsfor, P₃N₅, nitrur de bor, BN
** Adamantina, com el nitrur de gal·li, GaN
** Molecular ("volàtil"), com el tetranitrur de tetrasofre, S₄N₄
* Intersticial, com el nitrur de titani, TiN
* Intermèdia, com el nitrur de ferro, Fe₂N

## Ió nitrur

El ió nitrur és N$^{3-}$ (un àtom de nitrogen amb un excés de tres electrons). Els electrons excedents li donen a l'àtom de nitrogen una capa tancada de gas noble. El ió nitrur és isoelectrònic amb l'anió òxid, O$^{2-}$, i l'anió fluorur, F$^-$, i té un radi iònic estimat de 140 pm. El ió nitrur és un fort lligant, donant -p, més fort que l'O$^{2-}$. Forma complexos nitro que tenen una longitud d'enllaç metall-nitrogen petita, i n'indiquen un enllaç múltiple.
# Nitrospiràcies

Les nitrospiràcies (Nitrospiraceae) és una família de bacteris inclosa al seu propi fílum (Nitrospirae). El primer membre d'aquesta família fou descobert el 1995 en un tub de ferro corrogut d'un sistema de calefacció de Moscou. El bacteri fou anomenat Nitrospira moscoviensis i és un organisme gramnegatiu oxidant del nitrogen amb una morfologia helicoidal de mida 0,9-22 μm x 0,2-0,4 μm.

## Referències

* ↑ Ehrich S, Behrens D, Lebedeva E, Ludwig W, Bock E «A new obligately chemolithoautotrophic, nitrite-oxidizing bacterium, Nitrospira moscoviensis sp. nov. and its phylogenetic relationship.». Arch Microbiol, 164, 1, 1995, pàg. 16-23. PMID: 7646315.

## Enllaços externs

* MicrobeWiki -- Nitrospira (anglès)
# Nitrosomonas

Nitrosomonas és un gènere de bacteris quimioautòtrofs.
Oxiden l'amoni a nitrit en un procés metabòlic. Els Nitrosomonas són útils per tractar aigües residuals urbanes i industrials dins del procés de la bioremediació. Són importants dins el cicle del nitrogen incrementant la disponibilitat de nitrogen per les plantes en limitar la fixació del diòxid de carboni. Aquest gènere es troba en el sòl, les aigües residuals, l'aigua dolça i en la superfície d'edificis, especialment en llocs contaminats amb alts nivells de compostos de nitrogen.
Les Nitrosomonas prefereixen el pH entre 6,0-9,0 i un rang de temperatura entre 20 a 30 °C. La majoria d'espècies són mobils amb un flagell.
Utilitzen electrons per l'oxidació de l'amoni per produir energia. Obtenen el carboni que necessiten via fixació del carboni.
L'espècie Nitrosomonas europaea pot també degradar compostos halogenats incloent el tricloroetilè, benzè, i clorur de vinil. Algunes espècies de Nitrosomonas tenen l'enzim ureasa.

## Referències

* 1 2 3 http://microbewiki.kenyon.edu/index.php/Nitrosomonas
* ↑ http://genome.jgi-psf.org/finished_microbes/niteu/niteu.home.html Arxivat 2009-07-03 a Wayback Machine.
# Olympia Press

Olympia Press va ser una editorial amb seu a París, creada el 1953 per Maurice Girodias com a refundació de l'editorial Obelisk Press que va heretar del seu pare Jack Kahane. Va publicar tant llibres de literatura eròtica com de ficció literària d'avantguarda, i és coneguda per la primera impressió de l'obra Lolita de Vladímir Nabokov.
Es va especialitzar en llibres que no s'havien pogut publicar al sector editorial anglòfon, assumint que la societat francesa era més tolerant pel que fa a qüestions relacionades amb la sexualitat.
Olympia Press va ser la primera editorial disposada a imprimir Naked lunch (Le Festin nu, 1959) de William Burroughs, que aviat es va fer famós, així com obres notables de Jean Genet, Jean Cocteau, Oscar Wilde, Guillaume Apollinaire, James Patrick Donleavy, Henry Miller, Georges Bataille, Pauline Réage, Alexander Trocchi, Raymond Queneau, Lawrence Durrell, Chester Himes i Aubrey Beardsley, o els llibres Molloy de Samuel Beckett, Les 120 jornades de Sodoma del Marquès de Sade i Manifest SCUM de Valerie Solanas.

## Referències

* ↑ Kamiya, Gary. «Lust in the dust jackets» (en anglès), 29-09-1996. [Consulta: 1r abril 2022].
* ↑ «Traveller's Companion Series | Publisher Series | LibraryThing». [Consulta: 1r abril 2022].
# Red Arrows Football Club

El Red Arrows Football Club és un club de futbol de la ciutat de Lusaka, Zàmbia. Juga a l'estadi Nkoloma. És patrocinat per la Força Aèria de Zàmbia.

## Palmarès

* Lliga zambiana de futbol:
       2004, 2021/22, 2023/24
* Copa zambiana de futbol:
       2007
* Copa Challenge zambiana de futbol:
       1982
* Charity Shield zambiana de futbol:
       2005

## Referències

* ↑ «Nchanga, Arrows vie for Barclays trophy». Sunday Post, 23-11-2013. Arxivat de l'original el 2013-12-02. [Consulta: 23 novembre 2013].
* ↑ «Zambia – List of Champions». RSSSF.
* 1 2 3 «Zambia – List of Cup Winners». RSSSF.
# Nižný Orlík

Nižný Orlík és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1357.
# Estació de Recoletos

Recoletos és un baixador (des de novembre de 2019, abans estació) de les línies C-1, C-2, C-7, C-8 i C-10 de Rodalies Madrid situada al cèntric Passeig de Recoletos de Madrid, entre la plaça de Colom i la plaça de Cibeles, al costat de la Biblioteca Nacional. Presta servei a al barri homònim (districte Salamanca) i al barri de Justícia (districte Centro). És una de les poques estacions de Rodalies Madrid situades a la capital sense correspondència subterrània en l'actualitat amb metro. Compta amb dues vies que donen servei a totes les línies que passen en funció de la direcció global de les mateixes: via 1 cap al nord i 2 cap al sud.
La seva tarifa correspon a la zona A segons el Consorci Regional de Transports, si bé pertany a la zona 0 segons la zonificació de Rodalies Madrid.
# Villalba de la Lampreana

Villalba de la Lampreana és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 369 | 346 | 306 | 297 |
# Berriac

Berriac és un municipi francès, situat al departament de l'Aude i a la regió d'Occitània.
Berriac es troba a la zona periurbana de Carcassona a 5 km a l'est d'aquesta ciutat, en un meandre del riu Aude. A poca distància al sud de Berriac passa la carretera N113 que uneix Carcassona i Narbona.

## Personalitats vinculades al municipi

Bernat de Berriac (Rosselló, vers 1270 - Barcelona, 1348), metge dels reis de Mallorca i traductor en català, de família originària de Berriac.
# Peppino di Capri

Peppino di Capri (n. Capri -Nàpols, 27 de juliol de 1939), el nom real del qual és Giuseppe Faiella, és un cantant i compositor italià, una de les veus més populars de la cançó napolitana i, en general, de la cançó popular romàntica italiana.
Peppino di Capri comença la seva carrera de cantant interpretant cançons de jazz i twist; una de les seves primeres cançons va ser Saint Tropez Twist que va compondre el 1962 per a la pel·lícula Il sorpasso.
Va guanyar dues vegades el Festival de Sant Remo, amb Un gran amore i niente più (1973) i amb Non lo faccio più (1976).

## Discografia

Ostenta el record de participació en aquest Festival, amb 15 cançons:
* 1967 Dedicato all'amore
* 1971: L'ultimo romántico
* 1973: Un grande amore e niente piú
* 1976: Non lo faccio più
* 1980 Tu cioè.'..
* 1985 E mo’ e mo’
* 1987 Il sognatore
* 1988 Nun chiagnere
* 1989 Il mio pianoforte
* 1990 Evviva Maria
* 1992 Favola blues
* 1993 La voce delle stelle
* 1995 Ma che ne sai (Se non hai fatto il pianobar)
* 2001 Pioverà (Habibi ené)
* 2005 La panchina
El 1991 va representar a Itàlia al Festival d'Eurovisió a Roma.
Entre les seves altres cançons, destaquen: St. Tropez Twist, Daniela, Torna piccina, Roberta, Malenconia, Freva, Morire a Capri, Un gran amore i niente piú (Un gran amor i res més), Malattia i Champagne.
# Can Lloberas

Can Lloberas és una masia de planta basilical del municipi de Sant Feliu de Codines (Vallès Oriental) inclosa en l'Inventari del Patrimoni Arquitectònic de Catalunya.

## Descripció

La construcció es dugué a terme en dues fases. El cos de l'esquerra i el central correspon a la primera fase, mentre el de la dreta és la segona fase. El portal d'accés és adovellat amb arc de mig punt. La finestra de sobre, de tipus renaixentista, és de pedra, portant al seu ampit i al guardapols una decoració a forma de daus. La finestra de l'esquerra i golfes porten a la llinda un petit entrant a la manera d'arc conopial. La finestra de sota és de nova factura. El cos de la dreta correspon a la segona fase constructiva. Es pot apreciar l'afegit tant pel tipus de material emprat com per l'arrencada de la coberta. L'única finestra d'època porta ampit i motllures a l'entorn de la pedra. Hi ha restes d'un rellotge de sol, sobreposat a la unió de les dues parts. Trobant-se un altre rellotge a la part lateral dreta.

## Referències

* 1 2 «Can Lloberas». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 agost 2014].
# Etheostoma chermocki

Etheostoma chermocki és una espècie de peix de la família dels pèrcids i de l'ordre dels cipriniformes que es troba a Nord-amèrica: Alabama.

## Referències

* ↑ BioLib
* ↑ FishBase (anglès)
# Lieja-Bastogne-Lieja 2006

La Lieja-Bastogne-Lieja 2006 fou la 92a edició de la Lieja-Bastogne-Lieja i es va disputar el 23 d'abril de 2006 sobre 262 km. La cursa fou guanyada per l'espanyol Alejandro Valverde (Caisse d'Epargne) que s'imposà a l'esprint als italians Paolo Bettini (Quick-Step Alpha Vinyl Team) i Damiano Cunego (Lampre-Fondital).

## Classificació final

| | Ciclista | Equip | Temps |
| 1 | Alejandro Valverde (ESP) | Caisse d'Epargne-Illes Balears | 6h 21' 32" |
| 2 | Paolo Bettini (ITA) | Quick Step-Innergetic | m. t. |
| 3 | Damiano Cunego (ITA) | Lampre-Fondital | m. t. |
| 4 | Patrik Sinkewitz (GER) | T-Mobile Team | m. t. |
| 5 | Michael Boogerd (NED) | Rabobank | m. t. |
| 6 | M.A. Martín Perdiguero (ESP) | Phonak Hearing Systems | m. t. |
| 7 | Fränk Schleck (LUX) | Team CSC | m. t. |
| 8 | Chris Horner (USA) | Davitamon-Lotto | m. t. |
| 9 | Danilo Di Luca (ITA) | Liquigas | m. t. |
| 10 | Ivan Basso (ITA) | Team CSC | m. t. |

## Referències

* ↑ El gener de 2016, a Michael Boogerd se li van anul·lar els resultats obtinguts del 2005 al 2007

## Enllaços externs

* La cursa a cyclingnews.com
* Web de la cursa
# Jhiri

Jhiri o Jiri és un riu d'Assam (Índia) que neix a 25° 16′ N, 93° 24′ E﻿ / ﻿25.267°N,93.400°E﻿ / 25.267; 93.400 a les muntanyes Barel (Barail) i corre cap al sud; forma el límit entre el districte de Cachar a l'oest, i Manipur. Finalment desaigua al Barak a 24° 43′ N, 93° 07′ E﻿ / ﻿24.717°N,93.117°E﻿ / 24.717; 93.117. Corre formant una vall relativament estreta entre dos derivacions de les muntanyes Barail. Té un curs de 120 km.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Nižný Slavkov

Nižný Slavkov és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1289.

## Viles agermanades

* Horní Slavkov, República Txeca
# Nombre de Dudeney

Un nombre de Dudeney és un nombre enter que és un cub perfecte, de manera que la suma dels seus dígits dona com a resultat l'arrel cúbica del nombre. El nom deriva de Henry Dudeney, qui va observar l'existència d'aquests números en un dels seus trencaclosques, Root Extraction, en què un professor jubilat de Colney Hatch postula això com a mètode general per a l'extracció de l'arrel.
Hi ha molt pocs nombres de Dudeney:

## Bibliografia

* H. E. Dudeney, 536 Puzzles & Curious Problems, Souvenir Press, London, 1968, p 36

## Enllaços externs

* A061209 a OEIS
# Nombre de Dios

Nombre de Dios és un corregiment del districte de Santa Isabel a la província de Colón, República de Panamà. La localitat tenia 1.130 habitants el 2010.
Va ser un dels primers assentaments europeus a Amèrica, considerant-se la població més antiga fundada en l'Amèrica continental pels europeus, encara habitada.

## Història

El lloc va ser explorat el 1502 per Cristòfor Colom, en el seu quart viatge, que va ser anomenat port de Bastiments.
La ciutat va ser fundada el 1510 per Diego de Nicuesa, com una colònia espanyola, sent anomenada Nombre de Dios. No obstant això, l'assentament va haver de ser abandonat, sent repoblat el 1519 per Diego de Albites per mantenir el contacte de l'acabada de fundar Panamà, en la costa del Pacífic, amb el mar Carib.
Nombre de Dios va ser el primer port en el continent de la Flota d'Índies. Es va construir una carretera de pedra d'uns 80 km, coneguda com a «Camí ral», que anava des de Nombre de Dios a la ciutat de Panamà. Aquesta carretera connectava per terra les rutes comercials de la Flota d'Índies amb l'Armada del Mar del Sud que partia de Callao.
Nombre de Dios estava situada prop d'un pantà insalubre, en un lloc molt difícil de fortificar, per la qual cosa va perdre importància progressivament. Així, va ser saquejada en 1572 i incendiada en 1596 per Francis Drake.
Després de 1596, la Flota d'Índies va canviar Nombre de Dios per la propera (i més fàcilment fortificable) ciutat de Portobelo. La ciutat va quedar gairebé abandonada.
En l'actualitat, pertany al districte de Santa Isabel, i és la capçalera de l'homònim corregimient de Nombre de Dios.

## Referències

* ↑ «Superficie, población y densidad de población en la República según provincia, comarca, distrito y corregimiento». Censos de 1990 a 2010. [Consulta: 27 octubre 2014].
* ↑ «500 años de fundación de Nombre de Dios» (en castellà). Panamá América, 09-03-2010.
* ↑ Luis Fernando Sibaja Chacón. El cuarto viaje de Cristóbal Colón y los origenes de la provincia de Costa Rica. EUNED, 2006. ISBN 978-9968-31-488-6.
* ↑ Carlos Villa Roiz. Gonzalo Guerrero: memoria olvidada : trauma de México. Plaza y Valdes, 1995. ISBN 978-968-856-410-3.
* 1 2 Luis Suárez Fernández. Historia general de España y América. Ediciones Rialp, 1984. ISBN 978-84-321-2104-3.
* ↑ «Francis Drake, el más famoso pirata inglés». MuyHistoria.es. [Consulta: 22 setembre 2017].
# OpenSkies

OpenSkies SASU és una aerolínia propietat d'International Airlines Group (IAG) que opera amb el nom de Level i anteriorment ho feia sota la seva pròpia marca. Té la seu a Rungis, prop de París (França).
Fou fundada el 2008 per British Airways després de la signatura de l'Acord de Cels Oberts entre la Unió Europea i els Estats Units, que permet a les aerolínies europees volar als Estats Units des de qualsevol aeroport i independentment de l'estat membre en el qual estiguin radicades. El nom d'aquest acord en anglès, Open Skies Agreement, serví d'inspiració per al nom de l'aerolínia. La nova marca de baix cost d'IAG, Level, substituí definitivament OpenSkies a l'Aeroport d'Orly a partir de setembre del 2018. Tanmateix, OpenSkies continua duent a terme els vols sota el seu Certificat d'Operador Aeri (AOC).

## Referències

* ↑ "OpenSkies SASU c.o.b. as LEVEL Tariff Containing Rules Applicable to Scheduled Services for the Transportation of Passengers and their Baggage Between Points in Canada and Points Outside Canada." 28 novembre 2017.
* ↑ «Contact us» (en anglès). OpenSkies, 2013. Arxivat de l'original el 2013-03-08. [Consulta: 1r març 2013].
# Octàgon

En geometria, un octàgon és un polígon amb vuit costats i vuit angles. El nom prové del del grec ὀκτάγωνον via el llatí. Un octàgon té 20 diagonals i la suma de tots els angles interiors és 1080 graus o $6\pi$ radians.

## Octàgon regular

En un octàgon regular, tots els costats i angles del qual són iguals. Els costats s'uneixen formant un angle de 135º o $3\pi /4$ rad. Cada angle exterior és de 45° o $\pi /4$ rad.

### Perímetre

El perímetre de l'octàgon regular de costat $L$ és
    $P=6\cdot L$
O bé, en funció de l'apotema, $a_{p}$,
    $P=16\cdot a_{p}\cdot {\frac {\sin(22.5^{\circ })}{\sin(67.5^{\circ })}}=16\cdot a_{p}\cdot \tan(\pi /8)\approx a_{p}\cdot 6.62747$

### Apotema

L'apotema de l'octàgon regular de costat $L$ és
    $a_{p}={\frac {L}{2}}\cdot {\frac {\sin(67.5^{\circ })}{\sin(22.5^{\circ })}}={\frac {L}{2}}\cdot \cot(\pi /8)\approx L\cdot 1.20711$

### Àrea

L'àrea de l'octàgon regular de costat $L$ i apotema $a_{p}$ és
    $A=4\cdot a_{p}\cdot L$
O bé, només en funció del costat, $L$,
    $A=2\cdot L^{2}\cdot {\frac {\sin(67.5^{\circ })}{\sin(22.5^{\circ })}}=2\cdot L^{2}\cdot \cot(\pi /8)\approx L^{2}\cdot 4.82843$
O també, només en funció de l'apotema, $a_{p}$,
    $A=8\cdot a_{p}^{2}\cdot {\frac {\sin(22.5^{\circ })}{\sin(67.5^{\circ })}}=8\cdot a_{p}^{2}\cdot \tan(\pi /8)\approx a_{p}^{2}\cdot 3.31371$
L'octàgon regular té símbol de Schläfli {8}.

## Al dia a dia

* Els paraigües solen tenir forma vuitavada.

## Figures geomètriques derivades

* El polígon estrellat de 8 vèrtexs anomenat octagram, {8/3} en símbol de Schläfli, està comprès per un octàgon regular.
* La figura de vèrtex del políedre uniforme, gran dirhombicosidodecaèdre té la forma d'octagon irregular.
* Les bases d'un prisma octagonal són octàgons.
* Un mosaic amb dos octàgons a cada vèrtex.
* El cuboctàedre truncat conté 6 cares octagonals.
* Les bases d'un antiprisma octagonal són octàgons.

## Referències

* ↑ «octàgon». Gran Diccionari de la Llengua Catalana. Barcelona: Grup Enciclopèdia Catalana.
* ↑ Bruguera, Jordi; Fluvià i Figueras, Assumpta. «octàgon». A: Diccionari etimològic. 4a edició 2004. Barcelona: Grup Enciclopèdia, 1996, p. 648. ISBN 9788441225169.
* 1 2 3 4 Sapiña, R. «Calculadora de l'àrea i perímetre de l'octàgon regular» (en castellà). Problemas y ecuaciones. ISSN: 2659-9899 [Consulta: 16 juliol 2020].
* ↑ Wenninger, Magnus J. Cambridge University Press. Models de políedres (en anglès), 1974, p. 9. ISBN 9780521098595.
Viccionari
# Oostflakkee

Oostflakkee és un antic municipi de la província d'Holanda Meridional, al sud dels Països Baixos. L'1 de gener del 2009 tenia 10.300 habitants repartits sobre una superfície de 107,44 km² (dels quals 32,76 km² corresponen a aigua).
Es va fusionar amb Dirksland, Middelharnis i Goedereede, creant el nou municipi de Goeree-Overflakkee.

## Centres de població

Achthuizen, Langstraat, Den Bommel, Ooltgensplaat, Oude-Tonge, Kranendijk i Zuidzijde.

## Ajuntament

* PvdA 5 regidors
* ChristenUnie 3 regidors
* Vrije Lijst Oostflakkee 2 regidors
* VVD 2 regidors
* SGP 2 regidors
* CDA 1 regidor

## Enllaços externs

* www.Oostflakkee.nl Arxivat 2007-09-29 a Wayback Machine.